Graankosfabriek brand afArgieffoto Tonne graankos is verwoes toe ŉ brand Sondag by ŉ graankosfabriek in Kaapstad uitgebreek het. Volgens Wilfred Solomons-Johannes, woordvoerder van die Kaapstadse rampbestuur-afdeling, sê die brand het by ŉ fabriek in Maitland ontstaan en omstreeks 20 ton graankos is verwoes. Die brand het op die grondvloer van die fabriek uitgebreek en het vinnig na die res van die gebou versprei. Die brandbare graankos en ander materiaal het tot gevolg gehad dat die intensiteit van die brand die fabriek se mure laat kraak het. Die vlammehel het verhoed dat effektiewe brandbestryding tegepas kan word en die gebou is onveilig verklaar. Die oorsaak van die brand word nog ondersoek.